CELEX: 62012CN0344
Language: da
Date: 2012-07-18 00:00:00
Title: Sag C-344/12: Sag anlagt den 18. juli 2012 — Europa-Kommissionen mod Den Italienske Republik

22.9.2012   
            
            
               DA
            
            
               Den Europæiske Unions Tidende
            
            
               C 287/26
            
         Sag anlagt den 18. juli 2012 — Europa-Kommissionen mod Den Italienske Republik
   (Sag C-344/12)
   2012/C 287/49
   Processprog: italiensk
   
      Parter
   
   
      Sagsøger: Europa-Kommissionen (ved D. Grespan og G. Conte, som befuldmægtigede)
   
      Sagsøgt: Den Italienske Republik
   
      Sagsøgerens påstande
   
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 2, 3 og 4 i beslutning K(2009) [8112] af 19. novemer 2009, vedrørende statsstøtte C 38/A/2004 (ex NN 58/2004) og C 36/B/2006 (ex NN 38/2006), der blev ydet af Den Italienske republik til fordel for Alcoa Trasformazioni samt artikel 288 TEUF, idet den ikke har vedtaget de love og administrative bestemmelser, der er nødvendige for at efterkomme denne beslutning.
            
         
               —
            
            
               Den Italienske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Genstanden for Kommissionens søgsmål er Den Italienske Republiks manglende gennemførelse af Kommissionens beslutning vedrørende ulovlig statsstøtte til fordel for selskabet Alcoa.
   For det første skulle Italien i henhold til beslutningens artikel 4 meddele Kommissionen størrelsen af det samlede støttebeløb, der skulle tilbagesøges, de foranstaltninger, der var vedtaget og planlagt for at efterkomme beslutningen og dokumenter til godtgørelse af, at støttemodtageren var blevet pålagt at tilbagebetale støtten inden den 20. januar 2010. For det andet var Italien i henhold til artikel 2 og 3 i beslutningen forpligtet til at gennemføre tilbagesøgningen af den til støttemodtageren udbetalte støtte inden den 20. marts 2010.
   På tidspunktet for anlæggelsen af denne sag har sagsøgte endnu ikke vedtaget alle de nødvendige foranstaltninger for at efterkomme disse forpligtelser.